**ISebe leMfundo leNtshona Koloni: IPROGRAM YOKUPHUCULA INDLELA YOKUCINGA**

**I-*ClassDojo***

**Isahluko 5: UMojo uza nesisombululo**

Iinyanga zokusebenza nzima zahamba zayokufikelela kweli nqanaba. Namhlanje uMojo noKatie baza kuzama owona mngeni mkhulu ngaphezu kwayo yonke.

“Mojo, sowulungile?” wabuza uKatie.

UMojo wabuyela ezingqondweni ngokukhawuleza. Akazange akwazi ukuyibamba imincili anayo njengoko waphakamisa isandla wavalelisa kwisihlwele elungele ukuyindulula irokhethi.

UKatie waqalisa ukubala ukusuka phezulu ukuya ezantsi, “thathu, bini, nye, qhushu!”, kodwa izinto azizange zihambe kakuhle.

“Kuhle,” watsho uKatie, “noko mhlawumbi sizikhulisile iingqondo zethu ngokuzama loo mngeni mkhulu kangaka.”

“Ewe,” watsho uMojo, “mhlawumbi lo mngeni ubunzima kakhulu.”

Edanile enjalo, wagoduka. Ngoko kuhlwa uMojo akazange ayeke ukucinga ngokundulula irokethi.

“Ukuthi injengesihlunu ingqondo yakho bekubaluleke ngantoni?” wacinga, “ukuba usoloko ugqibela ngokungaphumeleli, kakade.” Esazama ukuyicinga le nto, wozela walala.

Kodwa lathi xa ilanga liphuma ngosuku olulandelayo, uMojo waqalisa ukubona izinto ngokwahlukileyo. Wakhawuleza waya esikolweni ukuya kukhangela uKatie.

“Katie, kunyanzelekile ukuba silungise indlela elime ngayo eli phiko, kulungiswe iibhusta, sibone ukuba uBruce angakwazi na ukulungisa izibalo zethu zamandla okushukumisa irokethi iphakame (*thrust calculations*).”

“Kuhle oko,” watsho uKatie, “kodwa bendicinga ukuba uthe iirokethi bezinzima kakhulu?”

“Hayi, hayi, bubuvuvu bonke obo,” watsho uMojo. “Jonga, ndiye ndanembono phezolo, yokuzama ukusombulula ukuba kutheni kubalulekile ukuba ingqondo yakho ibe njengesihlunu… Okokuqala, bendicinga ukuba oko kuthetha ukuba wakungaphumeleli, kufuneka nje uzame nangakumbi. Kodwa le nto ayinanto yakwenza nokuzama ngakumbi. Bendicinga ukuba oku kuthetha ukuba unokwenza nantoni ukuba usebenza nzima ngokwaneleyo, kodwa naloo nto ayikho njalo. Ngoku, ndicinga ukuba, inyaniso icacile noko. Iyasebenza kwizinto ezingumngeni maxa onke. Leyo kuphela kwendlela yokukhulisa ingqondo yakho. Ngoko ke, ukuba ufunda ukuyithanda imingeni, uya kusoloko ukhula, uye usiba bhetele yonke imihla, kude kwenzeke ukuba ngenye imini wenze into emangalisayo.”

Wancuma uKatie. Wacinga emva ngendlela uMojo awayefuna ukusishiya ngayo isikolo, kuba wayecinga ukuba akakho krelekrele ngokwaneleyo. Ngoku uya kunqandwa ziinkwenkwezi!

Kodwa wena ucinga ntoni? Ingaba uMojo utshintshile ukususela kwisahluko sokuqala? Kunokwenzeka umntu atshintshe, njengokuba uMojo enzile? Mmmm, ngoku lo ngumbuzo onika umdla ngenene.

**Isiphelo**